lv en lv nl hbs_lat lv lv sl lv en nl hbs_lat lv lv lv de es lv lv lv lv lv lv lv en lv lv lv lv lv lv lv lv lv lv lv lv lv lv lv lv lv nl fr lv lv lv lv lv lv lv lv lv lv lv lv lv lv lv lv lv lv lv lv lv lv lv lv eu lv en
Zemenes vitamīniem, sejas maskai un svara zaudēšanai | Mammamuntetiem.lv
Jaunākie raksti Ziņas Grūtniecība Bērns Ģimene un attiecības Māja un dārzs Skaistums un veselība Svētki Receptes Viedokļi Žurnāli Video Tēva diena Viedā māja
Patlaban pilnbriedā ir zemeņu laiks. Šīs vērtīgās ogas ir nenovērtējama vitamīnu deva organismam un lielisks līdzeklis skaistumkopšanai. Konsultē diētas ārste Inga Pūce.
Neticami, kur tik sārto ogu nevar izmantot!
Zemenēs ir daudz C vitamīna — vairāk nekā citronā un apelsīnā. 150–200 grami zemeņu sedz C vitamīna dienas normu. Tās ir īpaši bagātas ar folijskābi, kas ir svarīga šūnu attīstībai un asins veidošanai organismā (noteikti ņemt to vērā, ja esi grūtniece!). Ogas sastāvā ir arī ļoti augsts mangāna saturs, kas veicina vielmaiņu, kā arī kaulu un asins veidošanos. Tajā esošās mazās dzeltenās sēkliņas ir vērtīgas šķiedrvielas. Turklāt zemenes ir vienīgās ogas, kas ļauj uzkrāt vitamīnu devu ziemai! Ja cilvēkam nav problēmu ar lieko svaru, kā arī pašsajūta ir laba, ieteicamā zemeņu deva dienā ir apmēram kilograms.
Ja cilvēkam ir svara problēmas vai viņš pat cenšas nedaudz notievēt, tad dienā nevajadzētu apēst vairāk par 500 gramiem zemeņu. Grūtnieces, cilvēki pēc slimošanas, smaga fiziska darba darītāji, smēķētāji un citi riska grupās esošie cilvēki drīkst patērēt pat divus kilogramus dienā. Tajā pašā laikā jāuzsver, ka šīs devas jāsabalansē ar pārējo uzturu, jo arī zemenēs ir kalorijas.
Audzināt bērnu bez kliegšanas. Četri soļi vecāku uzvedības mainīšanai
Vai botas drīkst mazgāt veļasmašīnā? Atbild eksperti
Liepājā sadurtā skolotāja pastāsta par piedzīvoto uzbrukumu: "Viņa turpināja durt, tad paklupu un viņa sāka mani kušināt."
Grūtnieces, cilvēki pēc slimošanas, smaga fiziska darba darītāji, smēķētāji un citi riska grupās esošie cilvēki drīkst patērēt pat divus kilogramus dienā.
Runājot par zemeņu saglabāšanu mēnešiem, kad šīs lieliskās ogas dārzā vairs neaugs, vislabākā ir ogu saldēšana. Turklāt jāņem vērā, ka vislabāk ir saldēt sausas, nemazgātas ogas, tad tajās saglabāsies pat 100% C vitamīna. Zemenes ieteicams likt tik lielos trauciņos, lai vienā reizē var arī apēst. Nav ieteicams tās atkausēt mikroviļņu krāsnī, labāk ļaut tām atkust istabas temperatūrā. Zemenes var vārīt arī ievārījumos, tikai jārēķinās, ka 100 grādu temperatūrā ogas zaudēs visu C vitamīnu. Nelielu daļu C vitamīna zemenes saglabās, ja ogas pasterizēs 70 grādos. Vēl var mēģināt likt burciņās svaigas ogas, kas viens pret vienu saspaidītas ar cukuru. Šādi C vitamīns daļēji saglabāsies, ilgākais, sešus mēnešus, jo šis vitamīns ar laiku noārdās. Bet tajā pašā laikā ogu un cukura maisījumā saglabāsies tik ļoti nozīmīgā dzelzs.
Dabiskās augļskābes, kas ir zemeņu sastāvā, maigi attīra poras, mitrina un apgādā ādu ar vitamīniem un minerālvielām, padarot to veselīgi sārtu un elastīgu, tāpēc zemeņu maskas un masāžu plaši lieto arī skaistumkopšanā.
Vienkārša zemeņu maska, ko vari pagatavot mājās: 5–20 vidējas zemenes (vēlams, lai tās būtu ekoloģiski audzētas, tātad bez nitrātiem), tējkarote biezpiena un pāris pilieni citrona sulas. Sastāvdaļas sajauc vienmērīgā masā un klāj uz sejas, kakla, krūtīm, muguras (faktiski var pagatavot arī lielāku daudzumu un ieziest ar to visu ķermeni). Pēc 10–15 minūtēm masku noskalo ar remdenu ūdeni un iziež krēmu. Bet visvienkāršākais veids — nokost zemenei galiņu un taisnā ceļā ziest uz ādas.
Tautas ticējumi par zemenēm
* Redzēt sapnī zemenes nozīmē, ka radīsies iespēja sasniegt nodomātos mērķus.
* Lasīt zemenes — zīme, ka dzīvē iestāsies būtiskas pārmaiņas. Ja zemeņu ir ļoti daudz — drīzumā ļoti stipri iemīlēsieties.
* Ja zemeņu ir maz un savāc pa vienai odziņai — drīzumā iestāsies laiks, kad sāksiet aizdomāties par savu dzīvi, likteni un izlemsiet par labu kardinālām pārmaiņām.
* Ēst zemenes — saņemsiet labas ziņas, kas iepriecinās jūs un citus ģimenes locekļus.
* Redzēt, ka kāds cits ēd zemenes, nozīmē dalītas mīlas jūtas.
* Kādu cienāt ar zemenēm — paliksiet labā atmiņā visiem, kurus drīzumā satiksiet.
* Pirkt zemenes — gaidāmi būtiski ienākumu palielinājumi.
Autores: Sindija Meluškāne, Audra Petrika, mammam.lv/tetiem.lv, konsultēja diētas ārste Inga Pūce
Izmantotais avots: Zemenes, meža un dārza; www.pirtslietas.lv
Ukraina Video padomi Valsts atbalsts Zīdainis Atbild ginekologs Tēva loma Rudens veltes Āboli Idejas vakariņām
Kad gaidāms pirmais sniegs? Laika vērotāja prognozes
Šodien vārdadienu svin Elma, Elna, Menarda
Šodien simt, rīt jau divsimt! Kā rīkoties, ja pakalpojuma sniedzējs pēkšņi pacēlis cenu?
Vecāki jautā: kāpēc šogad uz peldēšanas stundām Rīgā bērni jāved pašiem vecākiem?
Šogad jau vairāk nekā 3000 pusaudžu saņēmuši valsts apmaksātu psiholoģisko atbalstu. Kur tas pieejams?
Fiskars radījis jaunu šķēru līniju ReNew no 100% pārstrādātiem un pārstrādājamiem materiāliem
Vai botas drīkst mazgāt veļasmašīnā? Atbild eksperti
Kas ir Miķeļdiena un ko par to vēsta ticējumi
Liepājā sadurtā skolotāja pastāsta par piedzīvoto uzbrukumu: "Viņa turpināja durt, tad paklupu un viņa sāka mani kušināt."
Ja vēlies izaudzināt rūpīgus un gudrus bērnus, ļauj viņiem dzirdēt tevi sakām šīs 11 frāzes
Audzināt bērnu bez kliegšanas. Četri soļi vecāku uzvedības mainīšanai
"Cik reizes var atkārtot!?" Montesori metode, kas iemācīs bērnu visu izdarīt pēc pirmā lūguma
Sēdoša darba patiesā cena - sabeigts mugurkauls. Ieteikumi, kā vislabāk to izvingrināt
Meli, meliņi un epidēmiskā histērija jeb VEIKFĪLDA SINDROMS
Vērsis - beidzot nonāksi uz dzīves galvenās skatuves
Ko nēsāt pie zīmuļveida svārkiem
Vairāk rakstu no "Skaistums un veselība"
© SIA Mammām un tētiem, 2022. Satura kopēšana un pārpublicēšana komerciālos nolūkos aizliegta.
All Copyright © SIA Mammām un tētiem. All rights reserved.